Къэбэрдей-Балъкъэрым и Iэтащхьэр яIущIащ Урысейм и цIыхубэ артисткэ Валериерэ абы и щхьэгъусэ, продюсер Пригожин Иосифрэ
Дыгъуасэ Къэбэрдей-Балъкъэрым и Iэтащхьэм иригъэблэгъащ КъБР-м и Къэралыгъуэм и махуэм и щIыхькIэ къызэрагъэпэща концерт программэшхуэм хэтын папщIэ Налшык къэкIуа Урысейм и цIыхубэ артисткэ Валериерэ абы и щхьэгъусэ, продюсер Пригожин Иосифрэ.
Республикэм и унафэщIым уэрэджыIакIуэм фIыщIэ хуищIащ Урысейм и щIыналъэхэм яку дэлъ щэнхабзэ зэпыщIэныгъэхэр гъэбыдэным хэлъхьэныгъэшхуэ зэрыхуищIым къыхэкIыу.
«Дэ ди гуапэщ сыт щыгъуи къыщыфпэплъэ, фи творчествэм пщIэшхуэ щыхуащI икIи щаIэт Къэбэрдей-Балъкъэрым и щIыналъэм фыкъыщедгъэблэгъэну», — къыхигъэщащ КIуэкIуэ Юрий.
Валерие республикэм и унафэщIхэм фIыщIэ яхуищIащ и лэжьыгъэр лъагэу къызэралъытам папщIэ икIи жиIащ и щхьэгъусэм дэщIыгъуу Къэбэрдей-Балъкъэрым къытригъэзэну зэрыхьэзырыр.
КъБР-м и Iэтащхьэмрэ
Правительствэмрэ я пресс-IуэхущIапIэ.
